JOBU, PEMASAR SYARIKAT PEMBUATAN
TAEHEON, PEREKA
- Kekoknya. - Mereka okey tak?
- Nanti! - Mereka tak bercakap?
Seriuslah?
Boleh kita cakap sekejap?
Saya tahulah dah gelap, tapi saya tak nak hari ini tamat begini.
- Okey, cakaplah. - Okey.
Perbualan tentang pengakuan gay…
Sebenarnya, ia buat saya tak selesa.
Saya tak tahan dengar lama-lama, jadi saya nak keluar ambil udara segar.
Situasi saya tak sama dengan orang lain.
Saya tak rasa ibu bapa saya akan bantah seksualiti saya.
Jadi, kalau saya mencelah,
saya rasa macam tak patut pula.
Itukah sebenarnya?
Ya.
Beritahulah saya tadi.
Maaf.
Hubungan kita berdua tak sama dengan yang lain.
Ya.
Sebab itu saya nak awak beritahu saya semua ini
dan luahkan fikiran awak dengan kata-kata.
Kalau tak, saya tak tahu.
Maaflah kalau saya tak cakap semasa awak jenguk tadi.
- Bagus, Taeheon. - Jobu pun.
Ya. Bagaimana keesokan paginya?
- Wah. - Apa?
- Biar betul?
- Mereka bercium! - Apa?
Biar betul?
- Ya! - Hei!
Pergaduhan itu mengukuhkan perasaan mereka!
Selamat pagi.
Ada satu yang lagi yang saya belum dapat capai.
Saya belum tahu perasaan Taeheon.
Saya harap dia cakap sesuatu.
Saya nak pergi bersama dia.
Selepas kami tinggalkan Bilik Hijau,
masih ada banyak lagi saya nak tahu tentang dia,
jadi saya nak jumpa dan berbual selalu.
Sebab itu saya nak pergi bersama dia.
PERCUTIAN KAMU AKAN BERAKHIR DENGAN MAKAN MALAM
- Mesti mereka pakai segak-segak! - Menarik!
- Mesti kacak. - Ya!
Saya suka saat ini.
- Amboi! - Wah.
Kacaknya! Semua orang tampan!
Segak betul!
Perjalanan terakhir kita.
Malam terakhir kita.
Minum.
Minum!
- Minum! - Minum!
Minum.
- Apa? Betulkah? - Apa?
Saya rasa ya!
Mereka datang!
Hari ini seronok tapi menyedihkan.
- Wah! - Apa?
IZAYA, WAKIL JUALAN IT
WILLIAM, PENGURUS PROJEK
Rindunya dengan kamu!
- Dah lama tak jumpa! - Lama tak jumpa!
Apa khabar?
- Saya rindu awak, Izaya. - Saya rindu awak!
Lamanya kita tak jumpa.
Segaknya awak!
- Lama tak jumpa. - Hei!
Dah lama tak jumpa!
Kamu tak berubah langsung.
Dia datang!
- Sudah tentu! - Kazu!
KAZUYUKI, WAKIL JUALAN
Kenapa semua orang ketawa?
Saya datang!
Saya rindukan awak!
Saya datang balik.
- Selamat kembali. - Lucunya.
Apa yang lucu sangat?
- Apa khabar Kazuyuki? - Saya pun nak tahu.
- Kita semua di sini. - Ya.
Cakap "selamat kembali".
Kita dah balik.
Bukan.
Okey, mari minum!
Minum! Lama tak jumpa!
- Ya! - Kita patut tepuk tangan.
Seronoknya.
Kamu berdua tak bergaduh?
- Kami bergaduh. - Saya dah agak.
Kamu bergaduh, bukan? Saya dah agak.
- Dah agak. - Saya boleh bayang.
Kami asyik bincang. Selagi dia tak puas hati, tak habislah.
- Betul. - Kamu faham, bukan?
Faham.
- Perbincangan masih berjalan? - Dah agak pun!
Saya boleh bayang.
Kalau saya kata saya mengantuk,
dia marah kerana tak habis bincang lagi.
Kamu boleh bayangkan, bukan?
- Sebab kami selalu bersama. - Yakah?
Ya, sepanjang masa.
Tapi kami serasi.
Saya tahu. Sama macam dulu.
- Saya gembira. - Bagus.
Kamu nak tinggal di Sepanyol?
Di sana selama tiga bulan, sebelum ke Australia kalau boleh.
Okey.
Tapi…
- Baguslah. - Bagus. Ya.
Awak okey, Kazuyuki?
Ya, ceritalah.
Saya nak tahu sangat.
Saya pergi jumpa dia
dan beritahu dia, saya nak sambung hubungan kami semula.
Kemudian dia kata, "Saya pun fikir perkara yang sama."
- Betulkah? - Wah.
Dia pun sependapat.
- Maksudnya? - Jadi?
Jadi?
Kami sambung semula hubungan kami.
- Wah! - Tahniah.
- Hebatnya! - Baguslah!
- Wah! - Yakah?
Baguslah.
- Tahniah! - Saya nak menangis.
Dia kata mungkin ada hikmahnya kami tenangkan diri dulu,
renung masa lalu dan fikirkan masa depan.
- Minum! - Minum!
Selamat meneruskan 15 tahun.
- Baguslah. - Syabas.
- Saya asyik teringat awak.
- Semuanya berjalan lancar. - Betul.
Tapi saya rindukan semua ini selepas balik rumah.
Sebab itu saya teruja nak datang hari ini untuk jumpa kamu semua.
Samalah saya.
Saya tak sangka kita semua akan rapat begini.
Betul.
Semasa saya sampai, saya tak pasti semuanya akan okey.
Saya tak sangka saya akan keberatan nak tinggalkan semua orang.
Tinggal dua hari saja lagi.
Apa pengalaman gembira kamu di sini?
Saya banyak berfikir panjang.
Disebabkan kamulah, cinta kami bertaut semula.
Jadi, saya gembira saya datang.
Semasa saya datang ke Bilik Hijau dan jumpa semua orang buat kali pertama,
saya tak tahu apa yang ada dalam hati kamu semua.
Peluang untuk mendengar luahan perasaan semua orang
dan pendapat serta pengalaman yang pernah dilalui
merapatkan kita semua sebagai kawan, dan saya dah lama tak rasa begitu.
Saya dapati diri saya perlahan-lahan membina kenangan dengan kamu semua.
Saya betul-betul bersyukur datang ke sini.
Semasa tempoh itu juga,
saya jumpa orang yang saya cintai.
Saya masih terfikir, layakkah saya jadi bertuah begini?
Tapi saya gembira saya datang.
Saya harap kita semua boleh terus berkawan.
- Awak pula, Jobu? - Okey.
Selepas saya putus cinta,
itu satu-satunya tempoh dalam hidup saya yang buat saya benar-benar rasa…
Itu tempoh yang sangat sukar dan saya jadi murung.
Sejak itu, saya serik untuk jalin perkenalan yang serius
atau benarkan sesiapa pun kenal diri saya.
Tapi saya tak nak terus begitu, sebab itu saya datang ke sini.
Selepas berpeluang untuk kenal dan berbual dengan semua orang,
lama-kelamaan…
saya semakin berminat untuk kenal seseorang dengan lebih dekat.
Akhirnya, selepas lama tak rasa begini…
saya betul-betul nak kenal dia lebih lagi.
Saya juga nak dia kenal saya lebih dalam.
Saya takkan lupa
hubungan lampau saya.
Ia memori yang indah.
Tapi itu dulu.
Saya masih rasa ia memori indah,
tapi sekarang saya ingin cipta kenangan baru dengan orang lain.
Semua itu disebabkan kamu bersembilan,
disebabkan dua bulan yang seronok ini, berbual, ketawa dan menangis bersama.
Jadi, saya nak cakap terima kasih kepada semua.
Baguslah.
- Apa agaknya dia fikir? - Ya.
- Sakura. - Sakura!
Bunga dah mekar.
- Cantiknya. - Cantik.
- Ya! - Dah masuk musim bunga.
- Musim dah berubah. - Ya, salji dah cair.
Bunga sakura sedang mekar.
Iza-Will dan Kazuyuki, kami ada hadiah untuk kamu.
Kita umpama bunga yang belum kembang semasa datang, tapi akhirnya mekar.
Comelnya.
- Cantiklah. - Wah.
- Selamat tinggal. - Ya.
- Jumpa lagi. - Ya!
Jumpa lagi.
Selamat tinggal.
- Kita jumpa nanti. - Ya.
- Jaga diri. - Pergi dulu.
- Selamat tinggal. - Selamat tinggal.
YOSHIMI, CHIAKI, MEGUMI, THELMA, DURIAN
- Makan malam yang indah. - Betul.
William dan Izaya datang.
- Kazu pun ada. Saya gembira. - Ya…
Saya seronok dengar cinta lama Kazu kembali berputik.
- Saya ingatkan itu mustahil. - Macam dalam fiksyen.
- Tapi ia benar-benar berlaku. - Ya!
Mesti 15 tahun itu sangat hebat.
Ya! Dia datang ke Bilik Hijau untuk cari pengganti.
Dia tulis diari untuk kenang hubungan itu,
ingat setiap butiran, selami hatinya dan bersatu semula macam dalam filem!
Mungkin dia takkan lalui proses yang teliti begitu di luar sana.
Sebab sibuk bekerja.
Ya. Dia terokai perasaannya dan jumpa jawapannya.
- Pengalaman itu pasti bermakna baginya. - Hebatnya.
Izaya dan William masih berbincang.
- Mereka bermesyuarat. - Sampai sekarang.
Dah bercinta pun buat begitu?
- Mesyuarat tak habis-habis. - Tak habis?
Ada mesyuarat harian
untuk bincang perubahan demi masa depan yang lebih baik.
- Tapi lama-lama nanti… - Tak cukupkah?
Macam daki gunung, kita ingat dah sampai puncak,
tapi ada gunung lebih besar di sebaliknya.
- Kita semua pernah rasa, bukan? - Habis, bila nak rehat?
Tapi William kata dia jumpa orang yang dia cintai.
Betul.
Tenaga mereka mungkin serasi untuk perbincangan begitu.
Sebak tengok Jobu menangis, bukan?
Taeheon fahamkah agaknya?
- Apa yang Taeheon fikir? - Ya.
SAYA TUNGGU DI DEPAN PAPAN TANDA BILIK HIJAU DI LUAR
- Awak dah datang. - Ya.
Nak kenang semula memori kita di Tasik Akan?
Mari jalan-jalan.
Marilah.
BILIK HIJAU
Nostalgia, bukan?
Betul.
- Ingat lagi janji temu pertama kita? - Ya.
Salji turun dengan lebat
dan kawasan ini berais.
- Jalannya licin. - Saya tergelincir.
- Lainnya tempat ini. - Ya.
Kita beli…
hadiah untuk satu sama lain.
Indahnya kenangan.
Di sinilah tempatnya.
Nostalgianya.
Di sinilah kita jaga trak kopi buat kali pertama, ingat tak?
- Hari itu sejuk. - Hari itu sangat sejuk.
- Saya pilih awak hari itu. - Hari saya dipilih.
Saya cemas pagi itu. Tapi di situlah semuanya bermula.
Tapi ia seronok.
- Nostalgia. - Betul tak?
Mereka ambil masa dua bulan untuk sampai ke tahap ini.
Sekarang tempat ini…
dah nampak berbeza.
Ya, perasaan kita berbeza dan pemandangannya pun berbeza.
Saya tak sangka awak akan muncul di Bilik Hijau.
Memang terkejut.
Jika kita tak jumpa hari itu, ada tak peluang lain untuk kita kenal?
Siapa tahu?
Mungkin hidup kita berbeza.
Pelik kalau fikir begitu, bukan?
Hidup ini misteri.
Duduklah di sebelah sana.
Mari kita berbual.
Gelapnya.
Apa perasaan awak tentang dua bulan ini?
Lamanya awak fikir.
- Maaf, saya tak tahu. - Apa?
Saya dah kenal awak
sebelum datang ke Bilik Hijau.
Tapi saya rasa saya jumpa Huwei sebenar
apabila saya pilih awak untuk jaga trak kopi.
Saya rasa pertemuan sebenar kita bermula
sebaik saja saya terbalikkan plat nama awak.
Kita dah ditakdirkan untuk berjumpa begini.
Itu yang saya fikir pada hari pertama, semasa awak muncul.
Kemudian kita pergi ke Niseko.
Ketika itulah perasaan saya tiba-tiba semakin kuat.
Sebab cemburu?
Saya cemburu dan tak mahu awak dirampas daripada saya.
Ya.
Semasa kita jaga trak kopi kali kedua
dan saya beritahu awak saya belum ada jawapan,
saya terfikir, "Tunggu sekejap."
Saya sedar saya akan sedih kalau awak beralih hati.
Saya sedar saya akan sedih.
Saya fikir,
"Maksudnya, aku suka diakah?"
Semasa saya balik ke Kansai untuk upacara kemasukan,
saya fikir apa yang boleh buat awak gembira.
Sebab itu saya dapat idea untuk buat cawan itu.
Itu buat saya sangat gembira.
Saya gembira dengan kejutan itu.
Saya terharu apabila awak buat begitu untuk saya.
Saya sangat gembira ketika itu.
Ia memori yang saya akan hargai sepanjang hidup saya.
Apabila awak beritahu saya tentang pengakuan awak
kepada keluarga awak
dan kita berbual tentang itu…
ia buat saya nak jadi teman di sisi awak.
Kita juga
akan tinggalkan Bilik Hijau tak lama lagi
dan mungkin takkan jumpa setiap hari.
Mungkin ada masanya kita sakitkan hati satu sama lain.
Tapi selepas luangkan dua bulan bersama begini,
serius dengan satu sama lain, berbual dan mencipta kenangan…
saya rasa kita boleh atasi apa saja.
Jadi, semasa awak tanya saya di kolam rendam kaki,
"Hubungan jenis apa awak cari?"
Awak kata awak risau tak dapat penuhi jangkaan saya.
Tapi awak tak perlu risau tentang itu.
Asalkan awak…
di sisi saya, saya gembira.
Jadi…
sudikah awak…
jadi teman lelaki saya…
yang pertama?
Saya nak tanya awak dulu.
Saya…
Cakaplah! Jawablah!
Saya rasa nak menangis.
Ya, mari kita sama-sama…
Kita mungkin akan…
lalui banyak cabaran, tapi saya nak atasinya bersama awak.
Alamak, saya nak menangis. Tunggu sekejap.
Saya tak boleh berhenti menangis. Tangisan kegembiraan.
Saya nantikannya.
Sejuk. Boleh kita balik?
Sejuk, bukan?
Sejuk.
Mari pegang tangan.
Itu memang seronok.
Ya.
Rasa sekejap sangat.
Pengalaman ini seronok sampai saya tak sedar dua bulan berlalu.
Saya cipta memori yang takkan dilupakan.
Yang akan dikenang sepanjang hidup.
Saya sangat bersyukur dan gembira. Terima kasih, semua.
Seperti yang kamu semua tahu,
ini kali kedua saya tinggal di Bilik Hijau.
Pada mulanya, saya sangat risau kalau saya tak diterima.
Tapi lima minggu di sini penuh kenangan.
Ya.
Masa terasa begitu cepat berlalu dan sedar-sedar saja,
saya kembali selesa di Bilik Hijau untuk kali kedua.
Melalui apa yang saya pelajari daripada semua di sini,
saya jumpa versi diri saya yang saya tak kenal sebelum ini
dan dapat berdepan dengan perasaan saya juga.
Saya sayang kamu semua.
Saya nak umumkan sesuatu.
Semalam, saya dan Huwei
berjalan-jalan mengimbau kenangan.
Pertemuan saya dengan Huwei…
Uruskan trak kopi bersama buat kali pertama…
Semakin lama, Huwei pun mula serius tentang saya.
Saya tak pernah curahkan isi hati kepada seseorang dengan begitu serius
dan dia pun balas dengan serius.
Saya yakin kami boleh harungi hidup bersama.
Jadi, saya beritahu dia perasaan saya secara rasmi semalam.
Sekarang, kami bercinta.
- Apa? - Apa?
- Betulkah? - Tahniah!
Lancar betul. Saya tumpang gembira!
Semalam, Bomi beritahu saya perasaannya dan saya tak mahu ragu-ragu lagi.
Saya rasa begitu sebab…
Semasa kami ke Sapporo,
kata-kata Bomi tinggalkan kesan mendalam terhadap saya.
Dia kata, "Saya lebih teruja tentang hidup kita selepas ini."
Dia kata, "Saya rasa inilah permulaan hidup sebenar kita."
Itulah kata-kata yang saya harapkan.
Saya tahu kami mungkin ada cabaran pada masa depan,
tapi saya harap
saya boleh jadi tempat bersandar untuk Bomi.
Jadi, sebab itulah…
Bomi sangat istimewa bagi saya, tapi pada masa yang sama,
semua orang lain pun sangat penyayang dan amat berharga kepada saya.
Jadi, tak kira apa yang berlaku pada masa depan,
saya harap kita boleh saling membantu.
Saya rasa inilah titik permulaannya.
Jadi, saya nak ucap
terima kasih banyak.
Kami akan pergi sekarang.
Baiklah.
Taeheon.
Saya bangga dengan awak.
Moga kamu bahagia.
Saya nak menangis.
Terima kasih, Hiroya.
Disebabkan awak, saya seronok.
Ya, sebenarnya,
saya gembira semasa awak beritahu saya perasaan awak.
Saya doakan awak.
- Saya doakan kamu. - Sayang awak.
- Terima kasih. - Terima kasih.
- Terima kasih, Taeheon. - Terima kasih.
Saya bangga dengan awak.
Saya sokong awak sepenuhnya.
Hubungilah saya. Saya pun akan minta nasihat awak.
- Nanti kita jumpa lagi. Jaga diri. - Terima kasih.
- Geng akak-akak riuh. - Akak-akak!
Aduhai…
- Nanti kita berkumpul lagi. - Ya.
- Tahniah. Saya tumpang gembira. - Terima kasih.
- Saya doakan awak.
Terima kasih.
Saya asyik ketawa saja di sini.
Awak sentiasa hiburkan saya, Tomoaki.
Tahniah.
- Terima kasih. - Syabas.
Pergi dulu.
- Selamat jalan. - Pergi dulu.
Ini tak elok untuk jantung kita.
Sampai di sini saja.
Nak pegang tangan?
- Wah… - Biar betul.
- Hebatnya. - Wah…
Hebat.
Erat betul hubungan mereka semua.
Bomi dan Huwei kenang semula memori lama.
Siapa sangka hidup ini seindah itu?
Ya.
Kita pun dapat kenang bersama. Macam-macam berlaku.
- Pegang telinga. - Ya.
- Yang itu hebat! - Saya betul-betul suka babak itu!
- Di situlah segalanya bermula. - Semuanya berubah.
"Saya nak jadi teman di sisi awak."
Wah! Mengancam betul ayat dia!
Terus cair!
"Saya yang nak cakap dulu."
Romantik betul.
Awak ingat lagi tak? Inilah namanya cinta.
Saya ingat tak? Mungkin saya tak pernah rasainya.
- Tak pernah kenal cinta. - Begitu.
Baiklah, izinkan saya jadi orang seterusnya
yang mengundur diri dari Bilik Hijau.
Baiklah.
Selama ini,
saya sangat takut dilukai oleh orang lain,
tak kisahlah kalau berkawan atau bercinta.
Saya tak mahu rasai perasaan tak disukai.
Jadi, saya cuba elakkan
daripada terlalu rapat dengan sesiapa.
Tapi selepas datang ke sini,
saya dapat tahu semua orang ada masalah masing-masing
dan pengalaman hidup yang berbeza-beza.
Itulah yang memberi saya semangat.
Kalau saya tak datang ke sini,
saya takkan terfikir nak berterus terang tentang identiti saya.
Tempat inilah
yang buat saya berani tulis surat kepada ibu bapa saya.
Mungkin surat saya ini
akan dapat
memberi harapan atau keberanian kepada orang lain.
Suratnya panjang sedikit, tapi izinkan saya bacakannya di sini.
Mari kita dengar.
"Ke hadapan ibu dan ayah, maaf atas surat yang mengejut ini.
Saya menulis hari ini kerana ada sesuatu yang saya nak beritahu ibu dan ayah.
Saya gay.
Saya lelaki yang tertarik kepada lelaki lain.
Ini bukan salah sesiapa dan tiada faktor pencetus.
Seperti ayah jatuh cinta kepada ibu,
saya pun rasai tarikan kepada orang lain.
Tapi kebetulan mereka sama jantina dengan saya.
Bagi saya, itu saja.
Saya tahu saya gay sejak kecil.
Tapi ibu dan ayah selalu kata
selagi saya sihat dan normal, itu saja yang penting.
Saya rasa bersalah kerana tak 'normal' macam yang ibu ayah harapkan.
Jadi, selama ini saya percaya saya perlu rahsiakannya
supaya keluarga kita bahagia.
Tapi apabila saya semakin dewasa, setiap kali saya pulang,
saya sedar ibu dan ayah nampak semakin kecil setiap kali.
Saya sedar waktu kita sebagai satu keluarga sudah semakin singkat.
Saya mula persoalkan tindakan saya untuk rahsiakannya.
Jadi, saya buat keputusan untuk beritahu yang saya gay.
Ibu dan ayah banyak berkorban untuk membesarkan saya
dan kata-kata saya mungkin seperti tak mengenang budi.
Saya takut ibu dan ayah tak mampu maafkan saya.
Kemudian,
saya jumpa sembilan orang sahabat.
Umur, negara dan latar belakang mereka semuanya berbeza-beza.
Kami ketawa dan menangis bersama, berkongsi banyak pengalaman,
dan belajar serta matang bersama.
Kalau saya tak jumpa mereka, mungkin saya akan mengelak selamanya.
Saya takkan mampu menulis surat ini.
Ayah sibuk dengan kerja sejak saya kecil.
Ayah keluar dari awal pagi hingga lewat malam.
Ayah tegas dan selalu marah, jadi saya benci ayah semasa saya kecil.
Tapi apabila saya dewasa dan mula bekerja setiap hari,
barulah saya sedar kekuatan dan kehebatan ayah.
Kini saya hormati ayah dari lubuk hati saya.
Ibu,
saya sayang ibu kerana kebaikan ibu,
dan saya cuba sedaya upaya buat baik kepada orang dengan cara sendiri.
Terima kasih kerana melahirkan
dan membesarkan saya dengan penuh kasih sayang.
Saya nak ibu faham erti kebahagiaan normal bagi saya,
walaupun ia tak macam kebahagiaan orang lain.
Kalau ibu dan ayah boleh maafkan saya,
saya mahu kita jalani kehidupan bersama sebagai keluarga seperti dulu.
Terima kasih untuk segalanya. Daripada Tomoaki."
Tentu mereka akan faham.
- Terima kasih. Maaf, panjang sangat. - Tak apa.
Terima kasih kerana membacanya.
Terima kasih.
Boleh saya peluk sebelum pergi?
Terima kasih.
Awak paling ceria antara kami dan sentiasa buat kami tersenyum.
Terima kasih.
- Teruskan usaha. - Ya.
- Awak okey, Ryuki? Semoga berjaya. - Saya okey.
Semoga kita berjaya beritahu mereka.
Semoga awak pun berjaya.
- Terima kasih. - Saya tahu ia sukar, tapi…
Saya boleh buat.
Tomoaki…
Terima kasih.
Terima kasih kerana pilih saya untuk trak kopi.
- Maafkan saya. - Tak apa.
Terima kasih.
- Semoga berjaya. - Semoga berjaya.
- Terima kasih! - Terima kasih.
Jangan lupa saya.
Saya nak lupakan, tapi tak boleh.
Jangan sampai saya cari kamu di rumah!
Selamat jalan.
Alamak, terlanggar.
Riuh sampai sudah.
- Sebaknya. - Suratnya menyentuh hati.
Sudahlah semasa dia datang…
- Dia sangat sensitif. - Kemudian dia jadi paling ceria.
- Ya. - Dia dah boleh tulis surat itu.
- Sejuk hati tengok mukanya. - Ia penting.
Tak kisahlah dalam surat atau perbualan,
penting untuk kita luahkan terima kasih dan perasaan kita.
Memang penting.
Baiklah…
Saya minta diri.
Saya datang ke sini
selepas pengalaman perit dalam hubungan terakhir saya.
Saya tak boleh percayakan sesiapa lagi.
Saya tak berani jalin hubungan baru.
Tapi selepas datang ke sini, saya perhatikan Izaya dan William
memupuk cinta mereka kepada satu sama lain,
berbual tentang siapa yang kita suka,
masalah masing-masing dan pandangan terhadap cinta.
Walaupun saya tak jumpa cinta di sini,
saya sedar bukan semua orang di luar sana teruk.
Saya yakin selepas datang ke sini dan kenal semua orang.
Baguslah.
Saya rasa saya boleh jalin hubungan baru.
Baguslah.
- Saya dah tak takut bercinta. - Bagus.
Tentang mengaku seksualiti…
mulanya, saya tak berniat nak bincangkannya dengan kamu.
Saya rasa itu sia-sia.
Tapi selepas jaga trak kopi dengan Jobu, saya rasa saya boleh luahkannya.
Selepas berbual tentangnya, saya sedar orang lain pun ada masalah sama.
Apabila ibu Jobu datang hantar makanan dan sebagainya,
saya sedar kasih sayang tak semestinya putus.
Hiroya dan Jobu dah tunjukkannya.
Jadi, saya tak sabar nak pergi.
Saya tak sabar nak mengaku. Memang pelik bunyinya.
Tapi saya nak lihat reaksi orang lain.
Kini saya anggap pengakuan itu sesuatu yang positif.
Baguslah.
Kalau saya tak dapat reaksi yang saya harapkan pun,
saya tetap ada kamu semua.
Jadi, saya percaya
saya boleh beritahu ayah tentang diri saya dengan bangga.
Awak dah jadi lebih kuat. Awak dah matang.
Ya.
Saya akan cuba.
Terima kasih.
Saya doakan awak.
Adik bongsu kami.
Ucapan perpisahan awak sangat positif sampai saya terkejut.
- Betulkah? - Ya.
Awak dah banyak berubah sejak datang ke sini.
Ya.
Saya akan maklumkan khabar.
- Tanyalah kisah cinta kami juga. - Ya. Mestilah.
- Jumpa lagi. - Jaga diri.
- Tak nak pergi. - "Tak nak pergi."
Semoga berjaya, Ryu!
- Pergi dulu. - Selamat jalan.
Sayang kamu!
- Comel betul! - Comelnya!
Kami pun sayang awak.
- Comelnya. - Itu aksi istimewa.
Ryuki sangat muda
dan pernah terluka dalam cinta.
Situasi keluarga dia pun jadi penghalang, tapi sekarang dia dah berubah.
Ryuki masih ada tempat bersandar
kalau dia tak terima reaksi yang diharapkan.
Itu sangat berharga untuk Ryuki.
Saya rasa keyakinan untuk berterus terang
ialah perkara paling berharga yang dia dapat di Bilik Hijau.
Baiklah,
ini giliran saya pula.
Tapi…
saya rasa bebas dan tenang.
- Ya. - Ya.
Saya alami
dua bulan yang menyeronokkan.
Selepas saya buat keputusan untuk datang dan jujur dengan perasaan saya…
Ya, saya pun bekerja keras dengan cara saya sendiri.
Saya ada kawan untuk hadapinya bersama.
Saya tak sabar nak lihat masa depan.
Saya berterima kasih kepada semua
dan akan pergi dengan senyuman.
- Macam itulah senyum! - Ya!
Dengan tinggalnya kamu berdua saja,
saya doakan kamu bahagia dan apa-apa pun keputusannya,
saya tetap sokong kamu.
Baiklah.
- Terima kasih. - Terima kasih.
- Kurusnya awak. - Diamlah.
Terima kasih.
- Ia menyeronokkan. - Ya.
- Jumpa lagi. Terima kasih. - Jumpa lagi. Terima kasih.
Sayang kamu.
Hei, awak tiru Ryuki!
- Terima kasih! - Terima kasih.
Pergi dulu.
Dia berseri-seri sekarang.
Dia nampak lebih lega.
Saya rasa Hiroya akan jumpa teman yang hebat.
- Betul. - Ya.
Dia tak pandai sangat luahkan perasaan,
tapi dia betul-betul ambil berat tentang orang dan kawan-kawan.
Dia baik hati.
Akhirnya kita nampak. Baguslah.
Pengalaman ini membina keyakinan Hiroya.
Nanti dia boleh bina hubungan baik dalam komuniti lain juga.
Dia buat saya nak cuba jaga hubungan.
Zaman sekarang, kita senang betul putuskan hubungan kalau ada masalah
dan bawa diri ke tempat baru.
Kini saya dah sedar, menjaga hubungan itu sangat penting.
Saya nak cakap sesuatu.
Teruskan.
Awak tulis surat pada hari pertama saya.
Awak pilih saya untuk jaga trak kopi bersama awak untuk kali kedua.
Sebenarnya, pada mulanya…
saya berhati-hati.
Kita baru berjumpa.
Tapi surat awak kata yang awak tertarik kepada saya.
Saya risau jika saya tunjukkan sisi saya yang berbeza,
perasaan awak terhadap saya mungkin berubah.
Saya tak mahu kecewakan awak.
Tapi lama-kelamaan, saya pun tak tahu bila,
saya mula nak bersarapan dengan awak.
Semasa saya di trak kopi, saya asyik nak tahu
awak makan apa, keadaan hari awak,
kalau awak tidur lena malam sebelumnya.
Semakin lama, saya semakin terfikirkan awak.
Kali pertama kita jaga trak kopi, saya tak seronok langsung.
Jadi, saya yakin saya takkan ada hubungan begitu dengan awak.
Sebab itu saya tak boleh terima pada mulanya.
Tapi selepas saya mula rasa begitu, kita pergi berniaga di Sapporo.
Saya pilih awak. Sebab…
Saya tak sanggup tinggalkan awak.
- Apa? - Ya.
Saya rasa nak bawa awak bersama.
Selepas itu, kita dapat bermalam berdua.
Ketika itulah saya semakin
ragu-ragu tentang hubungan kita, terus terang saya cakap.
Saya nak guna peluang ke tempat lain untuk bincangkan macam-macam.
Tapi ia tak seperti yang saya harapkan.
Tapi semakin kerap kita dapat berdua-duaan,
semakin sedih saya rasa ketika kita tak bersama,
dan saya mula merindui awak.
Semasa saya makan dengan yang lain tanpa awak,
saya rasa sunyi dan teringin berkongsi makanan yang enak dengan awak.
Semasa awak kata telinga awak sakit, saya risaukan keadaan awak.
Saya mula rasa begitu.
Sejujurnya, kalau awak tanya sama ada kita dah cukup kenal,
saya tetap akan kata belum.
Tapi saya teringin nak tahu
apa yang menanti kita di luar sana dan saya nak kenal awak lagi.
Saya juga nak awak lebih mengenali saya.
Ini hari terakhir kita di Bilik Hijau.
Tapi saya rasa kita boleh ambil masa
untuk berbual tanpa terburu-buru nanti.
Saya rasa lebih positif.
Cuma…
Saya ada tabiat suka sebut "mungkin".
Ya, tapi…
saya nak jujur dengan diri saya sekarang.
Jobu, saya…
Saya suka awak.
Saya tak tahu kenapa saya menangis tapi…
Terima kasih.
Saya nak beritahu sambil senyum tapi…
- Hei. - Ya.
Saya pun suka awak, Taeheon.
Ya.
Saya nak kita pergi dari sini bersama.
Mari tinggalkan Bilik Hijau bersama-sama.
- Ya. - Ya.
Ya.
Saya sangat gembira.
Saya sangat gembira dapat cipta kenangan baru dengan awak.
Akhirnya saya boleh jadi diri sendiri.
Beberapa tahun ini,
saya tak mampu jadi diri saya sepenuhnya,
tapi sekarang saya dipenuhi perasaan positif dan gembira.
Terima kasih.
Okey.
Saya gembira!
- Saya sangat gembira! - Wah!
Ayuh.
Sekejap betul di sini.
Kita yang terakhir, ya?
Sunyilah.
Seronok betul di sini.
- Seronok, bukan? - Ya.
Hati-hati!
Jalan sambil cium!
- Asyik cium saja! - Jangan jatuh!
Awak comel.
SAYA TAKKAN LUPA KENANGAN DAN PERASAAN SAYA TERHADAP KAMU
SELAMAT TINGGAL JUMPA LAGI NANTI!
- Hebat! - Wah!
Hebatnya!
Ia sangat menakjubkan. Hati saya berbunga-bunga.
Apa semua ini?
Rancangan ini mengagumkan!
Isinya hebat!
- Hebat, bukan? - Ya!
Taeheon menangis dengan Jobu.
Saya sangat terharu.
- Saya juga. - Saya faham.
Air mata Taeheon menunjukkan saat hatinya mendahului logiknya.
- Tepat sekali! - Luahan yang bernas!
- Bagus! - Tak, tapi…
Hatinya mendahului logiknya.
Dia sentiasa nak faham.
Contohnya, "Kenapa? Saya nak tahu lebih lanjut."
Dia suka kumpul maklumat dan fikir masak-masak
sebelum hatinya tergerak.
Tapi sebelum dia sempat faham secara logik,
dia dah hanyut dibawa perasaan.
Awak cakap tentang diri awak!
Biar perasaan hanyut!
- Betul! - Biar hanyut!
- Biarlah dibawa perasaan! - Lupakan bukti!
Saya sedar betapa pentingnya membiarkan hati mendahului logik.
Saya nampak sendiri!
- Betul. - Ya.
Betul.
Sepanjang dua bulan ini, semua orang berkembang dan berubah.
Muka mereka nampak semakin yakin.
Saya sedar kita boleh berubah dalam dua bulan.
Ada peserta dapat keberanian untuk mengakui kecenderungan mereka.
Ada pula macam Kazu yang kembali menjalin cinta lama
atau temui cinta hati.
Semua orang alami perubahan dan perkembangan mengagumkan
serta titik perubahan besar dalam dua bulan ini.
Itu memang hebat.
Tak kira dari segi persahabatan, percintaan,
atau hubungan secara umum, mereka hadapinya dengan serius.
Kesanggupan untuk hadapinya dengan berani menyentuh hati kita semua.
Jika hati saya tak keruan, saya akan tonton musim ini lagi.
- Betul. Setuju. - Itu yang saya sedar.
- Jujur itu lebih baik. - Ya.
- Jujur lebih baik. - Ya.
Terima kasih, semua.
Sebab berada di sini.
Kamu jadikan pengalaman ini seronok.
- Saya tak boleh buat sendiri. - Syukurlah kita bertemu.
Baiklah, izinkan saya minta diri dulu.
Tunggu!
Terjemahan sari kata oleh FZA